stanford-oval/wikipedia huggingface dataset:
מחנה 020

| --- | --- |

בית לאצ'מיר
 קואורדינטות:  51°25′43″N 0°17′46″W﻿ / ﻿51.4287°N 0.296°W﻿ / 51.4287; -0.296
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמחנה 020(למפת לונדון רגילה) קנט סארי בר. בקי. הרטפורדשייר אסקסמחנה 020
 
מחנה 020 (באנגלית: Camp 020) היה מרכז חקירה בריטי לסוכנים גרמנים שנתפסו במהלך מלחמת העולם השנייה. המחנה שכן בבית לאצ'מיר בדרום־מערב לונדון ונוהל על ידי לוטננט קולונל רובין "עין הפח" סטפנס (Robin "Tin Eye" Stephens). נטען שמרכזי חקירה אחרים שפעלו בזמן המלחמה השתמשו בעינויים כדי להוציא הודאות, סטפנס הכחיש את הטענות שנעשה שימוש בעינויים במחנה 020. הנחיותיו לחוקרים הורו: "לעולם אל תכה אדם. מלכתחילה זה מעשה של פחדנות. שנית, זה לא אינטליגנטי. אסיר ישקר כדי להימנע מעונש נוסף וכל מה שהוא אומר לאחר מכן יתבסס על הנחת יסוד כוזבת".
ידוע שסטפנס העניש את מי שלא צייתו לפקודה זו, ובאחד המקרים אף הוציא חוקר בכיר במשרד המלחמה מהמחנה. לאחר המלחמה ניהל סטפנס את מרכז החקירות באד ננדורף, בגרמניה אך נשפט על התעללות באסירים, שחלקם מתו. הוא נשפט בבית דין צבאי בריטי בגרמניה ולא נמצא אשם, אך מעורבים אחרים בפרשה הורשעו.
העיתונאי הבריטי איאן קוביין טען בספרו "בריטניה האכזרית" (Cruel Britannia), שהתפרסם ב-2012, כי על פי מסמכים מן הארכיון הלאומי אכן הופעלו במחנה 020 עינויים כדי להשיג מידע. על פי קוביין, במחנה היו 30 חדרים בהן נכלאו אסירים, שבהם היו מיקרופונים, להאזנת סתר לכלואים. קוביין מציין עוד כי במחנה נעשו הוצאות להורג מדומות, וכי כמה מן העצורים עברו התעללות ברוטלית בידי הסוהרים. בתקופת פעולתו של המחנה הוחזקו בו חברים באיגוד הפשיסטים הבריטי.
בנוסף למחנה 020 היה קיים גם מחנה עתודה, שנקרא מחנה 020R. מחנה זה היה ממוקדם בהאנטרקומב, באוקספורדשייר. מחנה זה נועד בעיקר למעצר לתקופה ארוכה.
הערות שוליים

1 2 3  "Who We Are: History: Cold War: Bad Nenndorf". MI5. 2009. נבדק ב-18 בנובמבר 2018. {{cite web}}:  (עזרה)
1 2  Macintyre, Ben (10 בפברואר 2006). "The truth that Tin Eye saw". The Times. London. נבדק ב-22 בפברואר 2010. {{cite news}}:  (עזרה)
↑  King, Gilbert (23 בנובמבר 2011). "The Monocled World War II Interrogator". Smithsonian. Washington, D.C.: Smithsonian Institution. {{cite web}}:  (עזרה)
↑  "Bad Nenndorf". MI5. נבדק ב-18 בפברואר 2018. {{cite web}}:  (עזרה)
מייקל ביליראקיס

מייקל ביליראקיס (באנגלית: Michael Bilirakis; נולד ב-16 ביולי 1930) הוא פוליטיקאי אמריקאי לשעבר, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת פלורידה בשנים 1983–2007.
ביוגרפיה

ביליראקיס נולד בטארפון ספרינגס (Tarpon Springs) שבפלורידה, אך את שנות ילדותו העביר בעיירה קליירטון שבמערב פנסילבניה. באוניברסיטת פיטסבורג השלים לימודי תואר ראשון, שם היה חבר באחוות סיגמא פי. לזמן מה אף למד באוניברסיטת ג'ורג' וושינגטון. את לימודי המשפטים שלו השלים באוניברסיטת פלורידה. במהלך מלחמת קוריאה שירת ביליראקיס בחיל האוויר של ארצות הברית.
ביליראקיס התמודד לראשונה לתפקיד ציבורי בבחירות אמצע הכהונה של 1982, כאשר רץ במחוז הקונגרס התשיעי של פלורידה אשר זה עתה נוצר מכוח מפקד האוכלוסין של ארצות הברית משנת 1980. ביום הבחירות גבר על ג'ורג' שלדון, חבר בית הנבחרים המדינתי, בפער של 4,300 קולות גרידא. הוא נבחר מחדש עם 78% מקולות הבוחרים בשנת 1984 ומאז עשר פעמים נוספות, ומעולם לא ניצב בפני התנגדות רצינית. בשנים 1988, 1994, 1998 ו-2004 התמודד ללא התנגדות בכלל.
בבית הנבחרים היה חבר בוועדת האנרגיה והמסחר וכן סגן יו"ר הוועדה לענייני חיילים משוחררים של בית הנבחרים של ארצות הברית. הוא מילא תפקיד מרכזי בחקיקת "החוק לביטחון בריאות הציבור ומוכנות ותגובה לטרור ביולוגי", ואישור מחדש של "חוק דמי המשתמשים בתרופות מרשם". ביליראקיס היה נותן החסות הראשי של "חוק ההשקעה מחדש בסיעוד" משנת 2002 וחיבר את החוק לשיפור תרומת איברים. ספר יעץ בנושא הפוליטיקה של ארצות הברית מאת כתב-העת "National Journal" מנה אותו בין חברי הקונגרס ה"פרודוקטיביים ביותר" מבחינה חקיקתית.
ביליראקיס פרש לגמלאות לקראת הבחירות ב-2006. בנו, גאס, אז חבר בית הנבחרים של ארצות הברית מטעם מחוז הקונגרס ה-12 של מדינת פלורידה.
באוגוסט 2009 דווח כי ביליראקיס הוא מועמד פוטנציאלי של מושל פלורידה צ'ארלי כריסט למילוי מקומו של מל מרטינז בסנאט של ארצות הברית, אך לבסוף מינה כריסט את ג'ורג' למיו.
הערות שוליים

↑  קנדיס רונדו, Bilirakis heads toward his final election, באתר טמפה ביי ניוז, 27 באוגוסט 2005 (באנגלית)
| --- | --- |
בקרת זהויות :  ISNI: 0000 0003 7135 2698  LCCN: no2012079819  US Congress: B000463  VIAF: 250924710   WorldCat (עם VIAF): 250924710
מונה גדול

בתורת הקבוצות, מונים גדולים הוא שם כללי לאוסף של תכונות אפשריות עבור מספרים מונים אינסופיים, שלא ניתן להוכיח כי הן עקביות במסגרת מערכת האקסיומות הסטנדרטית של תורת הקבוצות, ZFC, אך לא ידוע כי הן סותרות את האקסיומות. תכונות אלה מצביעות בדרך כלל על כך שהמונה הוא גדול בהרבה ממונים אינסופיים רגילים בתורת הקבוצות (כגון  \!\,\aleph _{0}, עוצמת הרצף, או מונים דומים), ומכאן נובע השם. יש להעיר כי קיימים מושגים הנכללים במסגרת תורת המונים הגדולים שהם אינם מונים כלל, למשל 0#.
ההיררכיה של המונים הגדולים

המונים הגדולים הידועים כיום מסודרים בסדר ליניארי, במובן שמונה מסוג א' נחשב גדול יותר ממונה מסוג ב' אם קיום מונה מסוג א' גורר את העקביות של קיום מונה מסוג ב'. הסדר הזה גורם לאוסף התכונות של המונים הגדולים להיות אמת מידה עבור חוזק ההתיישבות של טענות בתורת הקבוצות: ככל שאנו נדרשים להניח קיום של מונים יותר ויותר גדולים כדי להוכיח את הטענות שלנו - הן רחוקות יותר ויותר מהתורה הבסיסית של ZFC.
לדוגמה, רוברט סולוביי הוכיח כי אם קיים מונה אי נשיג אז ניתן (על ידי כפייה) לבנות מודל של ZF בו כל הקבוצות של הממשיים הן מדידות לבג. בהמשך, שלח הוכיח כי דרישה זו היא הכרחית, כיוון שמתוך מודל כזה ניתן לבנות מודל שמכיל מונה אי נשיג. בכך הוא הראה כי חוזק ההתיישבות הטענה "קיים מודל של ZF בו כל הקבוצות מדידות לבג" הוא בדיוק קיום מונה אי-נשיג.
לא ידוע היום האם העובדה כי כל זוג מושגים של מונים גדולים ניתן להשוואה נובעת ממשפט מתמטי עמוק, או שזו רק תופעה מקרית.
נעיר כי ברב המקרים אם מונה מסוג א' חזק יותר ממונה מסוג ב' אז אכן במודל בו יש מונה מסוג א' יהיה מתחתיו מונה מסוג ב', אך זה לא הכרחי ויש מקרים בהם שני הסדרים לא תואמים.
מוטיבציה

לאחר שגדל הוכיח כי קיימים משפטים שאינם ניתנים להוכחה או להפרכה במסגרת ZFC, הוא העלה את ההשערה שמשפטים אלו יוכרעו במודל בו יש מספיק סודרים. למשל, אמנם לא ניתן להוכיח את העקביות של ZFC מתוכה אבל היא נובעת מהנחת קיום מונה אי-נשיג. הוא שיער ספציפית שהשערת הרצף תוכרע באופן הזה.
כיום אנו יודעים שהשערת הרצף איננה תלויה בקיום של מונים גדולים (אם כי אקסיומות כפייה חזקות גוררות  2^{\aleph _{0}}=\aleph _{2}), אך הרעיון שמודל בו לא נמצא מונה גדול מסוים הוא בעצם חלק מוגבל ממודל בו המונה הגדול נמצא, מופיע פעמים רבות: למשל, אם  \kappa  המונה הקומפקטי חלש הראשון אז  V_{\kappa } הוא מודל עבור הטענה שאין מונים קומפקטיים חלשים. באופן עדין יותר, אם יש בעולם מונה מדיד אז L  מכיל את המונה, אך הוא לא מדיד שם - כלומר רק הנוכחות של הסודר המתאים לא מספיקה.
תכונות חלוקה

חלק משמעותי ממושגי המונים הגדולים קשור למושגי חלוקה כאלו ואחרים, כלומר להכללות של משפט רמזי (בגרסתו האינסופית). משפט רמזי גורס כי בגרף אינסופי יש קליקה או אנטי-קליקה אינסופית. בניסוח שקול - בכל פונקציה מאוסף הזוגות הלא סדורים של  \omega  ל-2 (כלומר {0,1}) יש תת-קבוצה אינסופית הומוגנית, כלומר תת-קבוצה H כך שכל זוג סדור מתוכה מקבל את אותו הערך (תמיד או 0 או 1).
הכללות של התכונה הזו מובילות לשלל מושגי מונים גדולים חשובים. למשל, אם נדרוש שלכל פונקציה מאוסף הזוגות הלא סדורים של  \kappa  ל-2 תהיה תת-קבוצה הומוגנית בגודל  \kappa  - נקבל מונה קומפקטי חלש. אם נחזק את הדרישה, ונדרוש שכל פונקציה מאוסף כל תתי-הקבוצות הסופיות של המונה ל-2 תהיה תת-קבוצה בגודל  \kappa  שהיא הומוגנית בכל רכיב (ערך הפונקציה עליה תלוי רק בגודל תת-הקבוצה הסופית), נקבל מונה רמזי, החזק יותר.
מונים אלו באים לידי ביטוי בין היתר בשאלות הקשורות לתורת המודלים. למשל, נניח כי קיים לנו מודל A בשפה בת מנייה כלשהי, בה יש סימן יחס חד מקומי R (כלומר תת-קבוצה מובחנת של העולם),  |A|=\kappa >|R|=\lambda . משפט לוונהיים-סקולם מבטיח לנו שניתן לשנות את גודל A כרצוננו בלי לשנות את התורה מסדר ראשון של המודל, אך מה האפשרויות עבור הזוג (|A|,|R|)? סוג זה של שאלות נקרא "בעיות שני מונים", והן נפתרות בדרך כלל על ידי שימוש במונים גדולים. למשל, אם  \kappa  מונה רמזי אז אפשר לקבל  |A|=\kappa ,\,|R|=\aleph _{0} (למעשה, בשביל התוצאה הזו מספיק תכונת חלוקה חלשה יותר שמתקבלת על ידי מונה רובוטום).
שיכונים אלמנטריים

מושג המונה המדיד, שנוצר בעקבות עבודות על בעיית המידה, נעשה משמעותי וחשוב בעקבות השימוש בעל-המסנן של המדיד כדי לבנות שיכון אלמנטרי לא טריוויאלי של העולם לתוך מחלקה של עצמו,  j:V\rightarrow M.
שיכון אלמנטרי הוא פונקציה שמשמרת את הנוסחאות מסדר ראשון, כלומר לכל קבוצה X ולכל נוסחה:
לשיכון אלמנטרי לא טריוויאלי יש נקודה קריטית שזה הסודר הראשון בו  j(\alpha )>\alpha . כאשר השיכון גדיר מתוך איברי V - הנקודה הקריטית היא מונה מדיד.
כך, למשל, סקוט הראה כי קיום מונה מדיד סותר את V=L, כיוון של-L אין תת-מחלקות שמקיימות את ZFC בהכרח אנחנו מקבלים כי  j:L\rightarrow L ולכן אם L מקיים " \kappa  המונה המדיד הראשון"  אז אחרי הפעלת j נקבל ש-L מקיים " j(\kappa ) המונה המדיד הראשון" וזה לא אפשרי כי  \kappa <j(\kappa ).
המחלקה M שמתאימה למונה מדיד  \kappa  מקיימת תנאי סגירות מסוים: כל סדרה באורך  \kappa  של איברים ב-M (שהיא איבר של V) היא איבר של M. תנאי סגירות זה, יחד עם שימוש באופן הבנייה המדויק של M, מאפשר לשקף תכונות רבות של המונה המדיד כלפי מטה - אם התכונה תלויה רק בקבוצת החזקה של המונה היא תתקיים גם בסודרים קטנים יותר.
ניתן לחזק את ההגדרה של מונה מדיד על ידי דרישת סגירות חזקה יותר. למשל אם נדרוש שלכל מונה  \lambda  יהיה שיכון אלמנטרי עם נקודה קריטית  \kappa  לתוך מחלקה שסגורה תחת סדרות באורך  \lambda  נקבל מונה על-קומפקטי. במונה כזה  j(\kappa )>\lambda . אם נדרוש סגירות חזקה יותר - סגירות תחת סדרות באורך  j(\kappa ) נקבל את מושג המונה הענק וכן הלאה.
לסדרת החיזוקים האלו יש חסם ידוע, אותו הוכיח קנת' קונן - קיום שיכון אלמנטרי לא טריוויאלי מ-V ל-V אינו עקבי ב-ZFC. לא ידוע האם קיום שיכון אלמנטרי לא טריוויאלי   j:V_{\lambda +1}\rightarrow V_{\lambda +1} יכול להיות עקבי. בנוסף, ההוכחה של קונן משתמשת באקסיומת הבחירה ולא ידוע האם קיום שיכון אלמנטרי מ-V ל-V אינו עקבי גם ללא אקסיומת הבחירה.
תכונות עדינות יותר מתקבלות מקיום שיכון אלמנטרי של מודל פנימי בתוך V. כך למשל קיום שיכון אלמנטרי מ-L ל-L (שלא גדיר בתוך L) שקול לקיום 0#.
מלחמות האינדיאנים

מלחמות האינדיאנים הוא השם המשמש היסטוריונים לתיאור סדרת קרבות בין ארצות הברית וקנדה לבין האינדיאנים בארצות הברית. מונח זה מתייחס, בדרך כלל, גם לקרבות בין אמריקה הקולוניאלית לבין האינדיאנים.
המלחמות נמשכו מתקופת אמריקה הקולוניאלית ועד טבח ווּנְדֵד נִי וכיבוש כל שטחי רצועת הספר ב-1890. התוצאה הסופית של הקרבות הייתה כיבוש האינדיאנים והטמעתם בחברה או הגלייתם לשמורות. על פי הערכות לשכת מפקד האוכלוסין האמריקאית מ-1894, במהלך למעלה מ-40 הקרבות שנערכו בין 1775 ל-1890 נהרגו כ-45,000 אינדיאנים וכ-19,000 מתיישבים. ההערכה כוללת נשים וילדים שנהרגו לעיתים קרובות למרות חוסר מעורבותם הישירה בקרבות. כאמור, ההערכה מתייחסת רק לאבדות החל מ-1775 ואינה כוללת הרוגים מלפני הכרזת העצמאות של ארצות הברית.
אף על פי שהשם "מלחמות האינדיאנים" נראה ככולל את כל האינדיאנים תחת מנהיג אחד, לא כך הדבר. האינדיאנים היו, ועדיין, קבוצות נפרדות בעלות היסטוריה נפרדת, בדומה ליחס בין תושבי אירופה מארצות שונות. ההחלטה האם לצאת למלחמה התקבלה בדרך כלל במישור המקומי, אך היו מספר מקרים בהם נאבקו בצורה מאורגנת, לדוגמה תחת התאחדות שבטי האירוקוי או התלכדות זמנית כגון סביב הצ'יף טקומסה בקרב טיפקאנו.
היסטוריונים כיום רואים בדעה שהמלחמה הייתה מאבק בין-גזעי בין אינדיאנים ללבנים כפישוט יתר של המצב ההיסטורי. אינדיאנים ולבנים לחמו זה לצד זה לעיתים קרובות. לדוגמה, אף על פי שקרב הורסשו בנד מתואר לעיתים קרובות כניצחון ארצות הברית על שבט הקריק, היה הכוח המנצח מורכב מלוחמי קריק מאזור אחר, מהצ'ירוקי, ומכוחות מטנסי בהנהגת אנדרו ג'קסון. מזווית ראייה רחבה ניתן לומר שהמלחמה הייתה על טריטוריית האינדיאנים ולא על השמדתם.
התקופה הקולוניאלית (1622–1774)

אלו מלחמות שנערכו בין האינדיאנים לבין כוחות המושבות האירופאיות בטריטוריה שעליה תוקם ארצות הברית, בתקופה שלפני הכרזת העצמאות של ארצות הברית,
מלחמות ידועות

מלחמת הפוֹוַאטן (1622–1644), ידועה גם כמלחמות האנגלו-פווהאטן. נפתחת עם טבח ג'יימסטאון.
המלחמה האנגלו-פווהאטנית הראשונה (1609–1613)
המלחמה האנגלו-פווהאטנית השנייה (1644–1646)
מלחמת הפקווט (אנ') – מאבק בין שבט הפקווט לבין המתיישבים האנגלים ובעלי בריתם, שבטים הילידים־אמריקאים שנשלטו קודם לכן על ידי הפקווט.
מלחמות האירוקווה (1642-1698)
מלחמת קיפט (1643-45), ידועה גם כ-the Wappinger War או מלחמת המושל קיפט.
מלחמת הולנד והאינדיאנים (1643)
מלחמות האזופו (1659-1663)
מלחמת המלך פיליפ (1675–1676) על שם מטהקומט מנהיג הוואמפנואה שכונה המלך פיליפ
התקוממות הפואבלו (1680)
מלחמות צרפת והאינדיאנים
מלחמת המלך ויליאם (1689-1697)
מלחמת המלכה אן (1702-1713)
מלחמת המלך ג'ורג' (1748)
מלחמת הצרפתים והאינדיאנים (1754-1763)
מלחמת טסקרורה (1711-1715)
מלחמת הימאסי (1715–1716)
מלחמת דאמר (1724-1725)
המלחמה האנגלו-צ'רוקית (1759–1763)
מרידת הפונטיאק (1763-1766)
מלחמת הלורד דאנמור (1774)
הערות שוליים

↑  American-Indian Wars, ערוץ ההיסטוריה
↑  מלחמת הפקווט, באתר אנציקלופדיה בריטניקה
| --- | --- |
בקרת זהויות :  NLI: 987007545827305171  BnF: cb12089058k (data)  GND: 4201074-3  LCCN: sh85065404  NKC: ph172928
מוליתיים

| מוליתיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: מוליתיים
שם מדעי
 Mullidae ‏רפינסק, 1815

המוּלִיתיים (שם מדעי: Mullidae) היא משפחה של דג מסדרת הדקראים. במשפחת המוליתיים שישה סוגים ו־66 מינים.
הדגים במשפחה זו מאופיינים בגוף מאורך ובשפם היוצא משני קצות הפה ונוטה אחורה.
סוגים

מוליתן (Mulloidichthys)
מולית (Mullus)
בינתן (Parupeneus) - בו בינתן זהוב
Pseudupeneus
Upeneichthys
אופון (Upeneus)
גלריה

מולית אדומה
מדרס (נעל)

המבנה הקשתי של כף הרגל עם מדרס מתאים.
מִדרס הוא אביזר שמוכנס לנעליים ומשנה את מנח כפות הרגליים, את עומס משקל הגוף על כפות הרגליים, משנה את היציבה, סופג זעזועים, מפחית כאב, משפר את הנוחות, יוצר חלוקה שווה של הלחצים ומונע לחצים חריגים.
מבנה

למדרס שלושה מבנים עיקריים: השלד מוגדר משטחו של החלק האחורי בעקב עד לחלק הקדמי שמתחת לכריות כף הרגל, השיפוע בצד האחורי של העקב והשיפוע בצד הקדמי של כף הרגל. כל אלה מהווים זווית מתקנת שמאזנת את מנח כף הרגל.
קיימות גישות שונות להתאמה ולבנייה של מדרסים. כמו כן, אין אחידות בדרך האבחון והערכה של כף הרגל: יש המתבססים על בדיקות קליניות בלבד, ואחרים על תוצאות מעבדת הליכה המאפשרת ניתוח של תבנית ההליכה ועל בדיקת לחצים של כף הרגל בהליכה. לא קיימת גם אחידות בדרך בה נלקחת תבנית המדרס. נכון להיום התבניות נקבעות באופנים שונים על ידי מטפלים שונים. המדידה יכולה להילקח בנשיאת משקל, בחצי נשיאת משקל, על ידי הטבעה של כף הרגל בחומר קצף פוליאוריטן, בגיבוס ובאמצעות סריקה תלת-ממדית ללא נשיאת משקל. המדרס ייבנה בהתאם לפרמטרים ולמידות כף הרגל.
איסוף נתונים

קיימות מספר שיטות לאיסוף נתונים במטרה להכין מדרסים המותאמים ללקוח:
השיטה המדעית - מדרס תפקודי - פותח על ידי דר' מרתון רות באוניברסיטה לכף הרגל בקליפורניה. שיטה זו, המכונה "העתקת המנח הנייטרלי של כף הרגל" מתבצעת על ידי עטיפתה בתחבושות גבס או בכפפות פולימריות או בסריקת לייזר תלת־ממדית המעתיקות את צורת הרגל, כאשר כף הרגל נמצאת ללא נשיאת משקל. כך המטפל יכול לתקן את מנח כף הרגל ולהביא אותה למנח הנייטרלי. מדרס מסוג זה עשוי מחומרים יחסית קשיחים כמו סיבי פחם או פוליפרופילן (Polypropylene) שהוא פולימר תרמופלסטי. נדרש כאן חומר בעל דרגת קשיחות גבוהה על מנת לשנות ותקן את מנח כף הרגל, ובנוסף, לוודא כי המדרס אינו מתעוות תחת העומס של נשיאת משקל עליו.
שיטת המדף - מוצר מדף מוכן מראש, אשר נעשה לפי תבנית מוכנה של מידות נעליים. כולל מאפיינים כגון בלימת זעזועים וכן תמיכה חלקית לקשת או לקשתות בכף הרגל, דבר שנחוץ לפעילויות מסוימות. החיסרון במוצר זה הוא ההכנה מראש על פי תבנית כללית ולא לפי תבנית של כף רגל ספציפית, לכן לעיתים הוא לא מתאים למבנה רגל אישי ששונה מהתכנון המקורי של המדרס, ולא מספק לו תמיכה. בנוסף, מדרס זה עשוי מחומרים רכים אשר לא יכולים לסייע בתיקון מנח כף הרגל.
שיטת המחשב - בשיטה זו יש לדרוך בעמידה על משטח עם חיישנים (סנסורים) על מנת לקבל תמונה דו-ממדית של דריכה במצב סטטי. בשלב הבא ניתן לספק מדרסי מדף מוכנים מראש על פי תוצאות התפלגות עומס הדריכה (אין גיבוי מחקרי לכך) והתמונה הדו-ממדית שהתקבלה, או לחלופין להכין מדרס חדש אשר מותאם לכף הרגל בצורה מדויקת יותר. שיטה זו דומה לשיטת ההטבעה בספוג כאשר נלקחות מידות של מבנה כף הרגל בעת נשיאת משקל.
שיטות ההטבעה בקופסת ספוג - העתקת הרגליים נעשית באמצעות הטבעתן בתוך קופסת ספוג לצורך קבלת תמונה תלת־ממדית מדויקת יחסית של כף הרגל. הספוג שבקופסה הוא חומר שמקבל את צורת הרגל רק אם הרגל מוכנסת בלחץ. קיימות מספר גישות לשימוש בקופסת ההטבעה (כולן שיטות סטטיות):
לדרוך בעמידה לתוך הקופסה. התוצאה המתקבלת היא העתקת הדריכה בעומס מלא.
לדרוך לתוך הקופסה בישיבה. התוצאה המתקבלת היא העתקת הדריכה בעומס חלקי.
להצמיד את קופסת הספוג אל הרגל כשהרגל באוויר. התוצאה המתקבלת היא העתקת הדריכה בעומס חלקי.
שימושים

מדרסים עשויים לסייע[דרוש מקור] במקרים של בעיות אורתופדיות ונוירולוגיות. במקרים האורתופדיים, המדרסים יכולים לסייע בטיפול במניעת כיבים בחולי סוכרת, טיפול בכאבי עקב או כריות כף הרגל, מניעת פציעות ספורט כמו שברי מאמץ או פגיעה גידית סביב מפרקי הגפה תחתונה ואף לסייע בהפחתה של עומס מפרקי. במקרים הנוירולוגיים המדרסים יכולים לתמוך ולתקן את מנח כף הרגל כתוצאה מחולשת שרירים.
הבעיות הנפוצות שבהן ניתן לטפל באמצעות מדרסים תפקודיים:
כאבי גב
כאבי שרירים
עייפות ברגליים
כאבי עקב- "דורבן"
נקעים חוזרים
כאבי ברכיים
עצמות בולטות בכפות הרגליים
בעיות יציבה
הגנה על רגליהם של חולי סוכרת
שברי הליכה
הגנה על רגליהם של ספורטאים מקצועיים
תסמונת כאב העקב (כמו דורבן או פגיעה ברצועה הפלנטרית)
פלטפוס – קשת נמוכה, הולפוס – קשת גבוהה
פרונציה מוגברת (קריסה פנימית של כף הרגל)
תפס עצבי (Morton's neuroma)
קאלוס (עיבוי של העור)
הלוקס ואלגוס – בוהן קלובה
הלוקס ריגידוס
שברי מאמץ בכף הרגל והשוק
מטטרסלגיה (כאב בכריות כף הרגל)
פגיעה במערכת הגידים (Achilles tendinopathy, Tibialis posterior dysfunction)
שין ספלינט – כאבים לאורך החלק הקדמי של השוק
תסמונת הכאב הקדמי בברך (Anterior knee pain syndrome)
אוסטיאוארתריטיס - שחיקת סחוס הירך/ הברך/ כף הרגל/ הקרסול
כאבי ברכיים כולל פגיעה של גידים / רצועות
כאבים בירך
הבדל באורך רגליים
מחלות פרקים
כף רגל סוכרתית
יעילות המדרסים

המדרסים יכולים להשפיע על מספר גורמים
ייצוב כף הרגל במנח הנכון ובכך להשפיע על המנח הנכון של הברכיים מפרקי הירכיים והגב
מניעת היווצרות שלפוחיות ויבלות בכפות הרגליים
ספיגת זעזועים טובה
המדרסים מפחיתים הופעת נקעים
במצב של סוכרת או מחלות מפרקים, מדרסים עוזרים במניעת היווצרות פצעים וכיבים בכפות הרגליים. במקרה של פצע או כיב קיים, המדרס בנוי כך שנמנע מהפצע לחץ כלשהו, וכך מתאפשרים תנאים המזרזים החלמה. מדרסים לחולי סוכרת חייבים להתבסס על חומרים טבעיים שכן כל חומר סינתטי עלול להוביל להזעה בכפות הרגליים, שפשופים, חיכוכים ונזק שילך ויחמיר. ברוב המקרים מדרסים לחולה סוכרת יהיו עשויים שעם, ועוד כדאי להדגיש כי בנוסף לשימוש קבוע במדרסים מותאמים אישית יש להקפיד על היגיינה מושלמת.
החומרים בהם משתמשים בייצור מדרסים יעילים הם חומרים שתומכים, בולמים זעזועים וגם מרפדים לפי הצורך
נדרשים ידע וניסיון רב של האורטוטיסט הלוקח מידות למדרסים
יעילות המדרסים > מדרסים בראי המחקר

סקירה של נחיצותם של מדרסים בכאבי מפרקים שונים בגוף והיכולת לפענח אם שימוש בהם יעזור לכאבים שונים בגוף האדם:
מדרסים וכאבי ברכיים מחקר מ-2018 מהעיתון המדעי לרפואת ספורט, השווה בין קבוצת תרגול למפרק הברך לעומת קבוצת תרגול למפרק הברך ולכף הרגל ושילוב מדרסים כטיפול בכאב בברך. התוצאות הראו שהקבוצה שבנוסף לתרגול שהתמקד בברך שילבה גם תרגול לכף הרגל והשתמשה במדרסים ביומיום, דיווחה על הקלה משמעותית יותר בכאב מאשר הקבוצה שביצעה אך ורק תרגולים ממוקדים לברך. השיפור נשמר כארבעה חודשים, אך לא נשמר בחלוף שנים-עשר חודשים.
יעילות מדרסים במצב של כאב בכפות הרגליים - כאב בעקב הוא תסמונת מורכבת וחשוב לאבחן את מקורו. הכאב יכול להיות ממקור של דלקת של הרקמה שמחברת בין האצבעות לעקב (הפציה הפלנטרית) או אטרופיה או ניוון של רקמת השומן בעקב. הסיבה לכאב תשפיע על סוג ומבנה המדרס שנתאים. לא בכל מקרה של כאב בעקב, נתאים מדרס. חשוב להבין האם יש קשר בין הכאב למכניקה אבנורמלית של כף הרגל, והאם קיימת בעיה במנח כף הרגל שעשויה להיות מקור לכאב. מדרס לא תמיד יפתור כאב בעקב כי לעיתים, הבעיה אינה כרוכה במנח כף הרגל.
מדרסים ויעילותם להפחתת כאב גב תחתון - הביסוס המחקרי לשימוש במדרסים עבור כאב גב תחתון אינו חזק. אך ממספר עבודות מחקר נמצא כי ישנן אבחנות ספציפיות בכף הרגל הגורמות לשינוי משמעותי בתבנית ההליכה כגון הלוקס ריג'ידוס (הגבלה בטווח התנועה בבוהן הראשונה בכף הרגל) או פגיעה בחלקה האמצעי של כף הרגל או הקרסול. סטייה תנועתית בגפה תחתונה בעקבות אבחנות מסוימות של כף הרגל כן מצריכה התאמת מדרסים.
בעיות ברגולציה

תחקיר שבוצע על ידי תוכנית הצרכנות "ברקוד", בשיתוף המועצה לצרכנות, מציג בעיות בפיקוח על מכירת מדרסים בישראל. חברות לייצור מדרסים מפרסמות מדרס בהתאמה אישית ב-99 ש"ח או הצעות מוזלות דומות, ובמעמד המכירה, באמצעות לחצים ואבחון שגוי, לוחצות על הלקוח הפוטנציאלי לרכוש מדרס באלפי שקלים. המלצת המועצה לצרכנות היא להקפיד לבחור מכונים מוסמכים ומומלצים, ולבצע בדיקה אצל אורתופד מומחה.
הערות שוליים

↑  Sam Khamis, Gali Dar and Ziva Yizhar, The Relationship Between Foot and Pelvic Alignment While Standing, https://www.ncbi.nlm.nih.gov/pmc/articles/PMC4519225/?report=reader
↑  Kolata, Gina, "Close Look at Orthotics Raises a Welter of Doubts", https://www.nytimes.com/2011/01/18/health/nutrition/18best.html
↑  Telfer S.; Gibson KS; Hennessy K; Steultjens MP; Woodburn J, Computer-aided design of customized foot orthoses: reproducibility and effect of method used to obtain foot shape, https://www.ncbi.nlm.nih.gov/pubmed/22541310
↑  Carsten M. Mølgaard  Michael Skovdal Rathleff  Jane Andreasen  Marianne Christensen, Foot exercises and foot orthoses are more effective than knee focused exercises in individuals with patellofemoral pain, https://www.jsams.org/article/S1440-2440(17)30445-0/fulltext
↑  Roshanak Baghaei Roodsari,Ali Esteki,Gholamreza Aminian,Ismaeil Ebrahimi,Mohammad Ebramim Mousavi,Basir Majdoleslami &Fatemeh Bahramian show less, The effect of orthotic devices on knee adduction moment, pain and function in medial compartment knee osteoarthritis: a literature review, https://www.tandfonline.com/doi/abs/10.3109/17483107.2016.1151952?journalCode=iidt20
↑  Shaw KE, Charlton JM, Perry CKL, The effects of shoe-worn insoles on gait biomechanics in people with knee osteoarthritis: a systematic review and meta-analysis, https://bjsm.bmj.com/content/52/4/238.info
↑  Whittaker GA, Munteanu SE, Menz HB, et al, Foot orthoses for plantar heel pain: a systematic review and meta-analysis, https://bjsm.bmj.com/content/52/5/322
↑  Stefano Salvioli,Maddalena Guidi,Giulia Marcotulli, The effectiveness of conservative, non-pharmacological treatment, of plantar heel pain: A systematic review with meta-analysis, https://www.sciencedirect.com/science/article/abs/pii/S0958259217300615?via%3Dihub
↑  Roy T H Cheung, Raymond C K Chung, Gabriel Y F Ng, Efficacies of different external controls for excessive foot pronation: a meta-analysis, https://bjsm.bmj.com/content/45/9/743.long
↑  Isabel Arias-Martín, María Reina-Bueno, Pedro V. Munuera-Martínez, Effectiveness of custom-made foot orthoses for treating forefoot pain: a systematic review, https://link.springer.com/article/10.1007%2Fs00264-018-3817-y
↑  Vivienne Chuter, Martin Spink, Angela Searle & Alan Ho, The effectiveness of shoe insoles for the prevention and treatment of low back pain: a systematic review and meta-analysis of randomised controlled trials, https://bmcmusculoskeletdisord.biomedcentral.com/articles/10.1186/1471-2474-15-140
↑  תחקיר: מבטיחים מדרסים ב-99 ש"ח, אבל מוכרים באלפי שקלים תוך הפחדה ואבחנה שגויה, באתר המועצה הישראלית לצרכנות, 7 במרץ 2019
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מייקל בילס

| --- | --- |

 לידה:  1958 (בן 66 בערך) 
 השכלה:  אוניברסיטת ג'ורג' מייסון  מכללת המלחמה של צבא ארצות הברית 
 השתייכות:  צבא ארצות הברית
 תקופת הפעילות:  1976–2020 (כ־44 שנים)
 דרגה:   לוטננט גנרל
 תפקידים בשירות
 מפקד דיוויזיית הפרשים הראשונה  קצין המבצעים של פיקוד כוחות ארצות הברית בקוריאה  מפקד הארמייה השמינית
 עיטורים
   מדליית השירות המצוין (2)   כוכב הכסף   מדליית השירות העילאי של מחלקת ההגנה  לגיון ההצטיינות (3)   כוכב הארד (4)
 
מייקל בילס (באנגלית: Michael A. Bills) (נולד ב-1958) הוא קצין בדימוס בדרגת לוטננט גנרל. שירת כמפקד הארמייה השמינית של צבא ארצות הברית וראש מטה הפיקוד המשולב ארצות הברית-קוריאה הדרומית.